सेलुलर कैरियर्स कुछ निश्चित और संक्षिप्त समय के लिए ही एसएमएस को आर्काइव में स्टोर करता है। जैसे यूनाइटेड स्टेट्स में बहुत से नेटवर्क प्रोवाइडर्स एसएमएस को 48 घंटे या दो हफ्तों के लिए ही आर्काइव में स्टोर करते हैं, लेकिन अगर आपने कुछ ऐसी सर्विस सब्स्क्राइब करके रखी हो जो टेक्स्ट्स मैसेज को आर्काइव के रूप में स्टोर करने की सेवा देती हो, आप सरकारी एजेंसी के लिए काम करते हों या फिर आप किसी ऐसे देश में रहते हों जो अपने नागरिकों पर कड़ी निगरानी रखता हो, ऐसे में आपकी परेशानी बढ़ सकती है। अगर आप किसी मैसेज को डिलीट करने के बाद सोचते हैं कि अब वह पूरी तरह से डिलीट हो गया है तो आप गलत सोचते हैं। मैसेज डिलीट करने का मतलब होता है कि अब आप उसे देख या पढ़ नहीं सकते, लेकिन वह आपके सिम कार्ड में मौजूद रहता है और वह तब तक मौजूद रहेगा जब तक कि नए डाटा से उसे ओवर-राइट नहीं कर दिया जाता।